कक्राझार , 7 नभेम्बरःकक्राझार जिल्लानि बेंखनाव थानाय बिषमुरि हालामनि साम'खा दैसायाव गुबुन गुबुन बोसोरफोरनिबादिनो देग्लायबो साम'खा गेटखौ हगारनायाव ओन्सोलनि रोजा - रोजा सुबुंफोरा रंजा - खुसियै ना हमनायाव मुखुब जानायखौ नुनो मोन्दों । रायखांथावना बाथ्रादि , शुक्रबारखालि फुंबिलि समाव बर' माहारिनि ना हमनाय फोर्बो महरै ओन्सोलनि उन्दै - गेदेर , बोराय - बेन्थ' , सेंग्रा - सिख्लाफोरा रंजानायजों लोगोसे ना हमनानै गोसोयाव गोजोनग्लायनाय लादों । बोसोरफ्रोमबो 6 नभेम्बराव बे गेटखौ हगारनाय जायो । बेबादिनो देग्लायबो बे गेटखौ हगारनायाव ओन्सोलनि राइजो - राजाफोरा बार्लि , सुल , खुसिया , बामि बायदिफोरखौ जे , जेखाय , दुरा जे बायदिफोरखौ बाहायनानै ना हमनानै रंजानाय लादों । 
साम'खा गेटआव ना हमनायनि हारिमु